ยูโรอ่อนทำทุนสำรองลด300ล้านดอลล์
ธปท.เผยเงินยูโรอ่อนค่าลง ส่งผลให้ทุนสำรองระหว่างประเทศของไทยลด 300 ล้านเหรียญสหรัฐ
28 ก.ย. 2554

ธปท.เผยเงินยูโรอ่อนค่าลง ส่งผลให้ทุนสำรองระหว่างประเทศของไทยลด 300 ล้านเหรียญสหรัฐ
นางอัจนา ไวความดี รองผู้ว่าการ ด้านเสถียรภาพการเงิน ธนาคารแห่งประเทศไทย (ธปท.) กล่าวว่า สาเหตุที่เงินทุนสำรองระหว่างประเทศ ลดลง 300 ล้านเหรียญสหรัฐ หรือประมาณ 9,210 ล้านบาท จาก 1.851 แสนล้านเหรียญสหรัฐมนสัปดาห์ก่อนหน้า เหลือ 1.848 แสนล้านเหรียญสหรัฐ ณ วันที่ 16 ก.ย.ที่ผ่านมา เกิดจากค่าเงินยูโรอ่อนค่าลงเมื่อเทียบกับเงินเหรียญสหรัฐ ส่งผลให้เมื่อตีราคาจากยูโรกลับเป็นเงินเหรียญสหรัฐในสินทรัพย์ทุนสำรองมีมูลค่าลดลง
“ตอนนี้ถึงเศรษฐกิจสหรัฐจะมีปัญหา แต่รนักลงทุนก็มองว่าปัญหาในเศราบกิจยุโรปน่าจะมีมากกว่า  เพราะยุโรปยังมีปัญหาการชำระหนี้ของกรีวที่ใกล้จะครบกำหนดอีก ทำให้นักลงทุนไม่แน่ใจการถือเงินในสกุล อื่นหันมาถือครองเงินดอลลาร์สหรัฐเพียงอย่างเดียว”นางอัจนากล่าว
ทั้งนี้ ในช่วงนี้ค่าเงินบาทอ่อนค่าลง เป็นผลจากนักลงทุนต่างชาติลดความเสี่ยง จากการถือครองสินทรัพย์ในตลาดเกิดใหม่ (Risk aversion) หันไปถือครองเงินเหรียญสหรัฐมากขึ้น ทำให้ต่างชาติมีการเทขายหุ้นในตลาดประเทศเกิดใหม่หรือในภูมิภาคเอซีย เพื่อนำกำไรกลับไปชดเชยการขาดทุนในตลาดหลัก เห็นได้จากดัชนีตลาดหุ้นไทยปรับตัวค่อนข้างมา หากเทียบภาวะตลาดปีนี้กับเมื่อ 2 ปีผ่านมา ขระเดียวกันนักลงทุนนำกำไรจากตลาดทองคำกลับไปชดเชยการขาดทุนเช่นกัน เห็นได้จากราคาทองคำปรับตัวลดลงในช่วงนี้ 
ด้านนักค้าเงินธนาคารซีไอเอ็มบี (ไทย) กล่าวว่า การซื้อขายในตลาดเงินบาทวันที่ 28ก.ย.ที่ผ่านมา ปิดตลาดที่ระดับ 30.99-31.01 บาทต่อเหรียญสหรัฐ ปรับแข็งค่าขึ้นเล็กน้อยจากช่วงเช้าที่เปิดตลาดที่ระดับ 30.89-30.91 บาทต่อเหรียญสหรัฐ แต่ค่าเงินบาทยังมีแนวโน้มอ่อนค่าลง สวนทางกับการปรับแข็งค่าขึ้นของเงินเหรียญสหรัฐ